Diari Oficial de la Generalitat Valenciana


Sumari del DOGV 3141, del 12-12-1997 (1997/11778)

RESOLUCIÓ de 1 d'octubre del 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Acospa Contra la Sida.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3141

Data del DOGV
:   12-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11856


Data del document
:   01-10-1997

Organisme emissor
:   Conselleria de Presidència

Tipus de document
:   Resolució

4039 RESOLUCIÓ de 1 d'octubre del 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada "Fundació Acospa Contra la Sida". [97/X11924]
  
Vist l'expedient per qual se sol·licita inscriure en el Registre de Fundacions de la Comunitat Valenciana la denominada "Fundació Acospa Contra la Sida", incoat en data 29 de novembre de 1996, amb el número de registre 73.874, en base als següents
  
Fets
  
Primer
  
Que per escriptura de data 26 de novembre de 1996, i amb número de protocol 3.951, atorgada davant el notari de l'Il·lustre Col·legi de València, amb residència a Alacant, el Sr. Antonio Ripoll Jaén, va comparèixer el Sr. José Francés Hernández, en representació de l'entitat "Associació Ciutadana Contra la Sida de la província d'Alacant" i va manifestar en aquest acte la voluntat de constituir la denominada "Fundació Acospa Contra la Sida".
  
Així mateix, als efectes de la seua acceptació de càrrec com a patrons de la Fundació, van comparèixer la Sra. Victoria Carrera González, el Sr. Joaquín Portella Sogorb, la Sra. María-Teresa Redondo Marín, el Sr. Pedro Perea Marín, la Sra. Josefina Belda Ibáñez, la Sra. Paloma Núñez Rodríguez, tots ells en nom propi i la Sra. María Pilar Pertusa Remiro, que va intervindre a més a més de per si, en nom i representació del Sr. David James Parker.
  
Segon
  
Que en la documentació presentada per a la constitució de la Fundació van ser detectades pel Protectorat de Fundacions certes deficiències, que han estat esmenades amb l'aportació de la documentació requerida i mitjançant nova escriptura pública d'ampliació de capital social, atorgada pel Sr. José Francés Hernández i autoritzada pel notari de l'il·lustre Col·legi de València, amb residència a Alacant, el Sr. Pedro Ángel Navarro Arnal, en data 22 de setembre de 1997 i número 760 de protocol.
  
Tercer
  
Segons l'article 6 dels estatuts, les finalitats de la Fundació són: 1) Informació per a la prevenció del VIH/Sida. 2) Assistència, orientació i suport a persones afectades directa o indirectament pel VIH/Sida. 3) La normalització social i sanitària de les persones afectades pel virus o malaltes de la Sida. 4) Promoure l'estudi i la investigació de totes les qüestions relacionades amb el VIH/Sida. 5) Col·laboració amb altres entitats públiques o privades que defensen interessos anàlegs als de la Fundació. 6) Millora de la qualitat de vida i de la salut de la població en general.
  
De conformitat amb l'article 7 estatutari, seran potencials beneficiaris de la Fundació les persones infectades pel VIH, malaltes de la Sida, les afectades directa o indirectament pel VIH/Sida, com també la població en general. Podran ser així mateix beneficiàries aquelles persones jurídiques les finalitats de les quals coincidisquen o coadjuven als de la Fundació.
  
Quart
  
La dotació de la Fundació és de tres milions de pessetes (3.000.000 PTA) que s'acredita mitjançant sengles certificats de l'entitat de crèdit Bancaixa, incorporats a l'escriptura fundacional i a l'escriptura d'ampliació del capital social.
  
Cinquè
  
D'acord d'allò previst en l'acord tercer de l'Acta Fundacional i el títol tercer dels Estatuts, el Patronat és l'òrgan de govern, representació i administració de la Fundació. Es trobarà compost per nou membres designats pels fundadors en l'Acta Fundacional, ampliable fins un màxim de quinze membres. Els patrons exerciran el seu mandat per temps indefinit.
  
El Patronat inicial queda compost per les següents persones:
  
President: el Sr. José Francés Hernández.
  
Vicepresident: el Sr. David James Parker.
  
Secretària: la Sra. Victoria Carrera González.
  
Tresorera: la Sra. Paloma Núñez Rodríguez.
  
Departament Tècnic: Sra. Josefina Belda Ibáñez.
  
Departament Tècnic: el Sr. Joaquín Porteta Sogorb.
  
Departament Legal: la Sra. Maite Redondo Marín.
  
Departament Casa d'Acolliment: el Sr. Pedro Perea Marín.
  
Departament Recursos Humans: la Sra. Pilar Pertusa Remiro.
  
Tots ells han acceptat el càrrec en la forma establida legalment.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull en el títol I, capítol II, secció II, article 34, el dret de fundació para finalitats d'interès general.
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense finalitats lucratives que, per voluntat dels seus creadors, tenen afectat de mode durador el seu patrimoni a la realització de finalitats d'interès general, circumstàncies que concorren en aquest cas.
  
Tercer
  
Examinats les finalitats de la Fundació i la dotació, com també les aportacions efectivament realitzades, aquells es consideren d'interès general, i aquestes inicialment suficients per a la inscripció, de conformitat amb allò establit en l'article 11.b) del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.
  
Quart
  
La carta fundacional, i els estatuts, continguts en l'escriptura pública de 26 de novembre de 1996, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte al finalitat que persegueix segons l'article 6 dels seus estatuts.
  
Cinquè
  
L'expedient ha estat tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997 i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre, de 23 de maig de 1996, en la redacció donada a aquesta per Ordre de 25 de novembre de 1996, en allò referent a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la que s'estableix la data d'inici d'activitats del Registre i Protectorat únics de la Comunitat Valenciana, i altra normativa de pertinent aplicació, resolc:
  
Primer
  
Inscriure com a fundació la denominada "Fundació Acospa contra la Sida" en el Registre de Fundacions de la Comunitat Valenciana, amb el número 99(A) i classificar-la com assistencial i de previsió social. El seu domicili radicarà a Alacant, carrer García Andreu, 10
  
Segon
  
Aprovar els estatuts pels quals ha de regir-se la Fundació, elevats a escriptura pública davant el notari de València, amb residència a Alacant. el Sr. Antonio Ripoll Jaén, en data 26 de novembre de 1996 i número 1.951 de protocol.
  
Tercer
  
Aprovar el nomenament del primer Patronat, segons figura en l'antecedent cinquè d'aquesta resolució.
  
Notifiqueu aquesta Resolució, i advertiu que contra aquesta, que no esgota la via administrativa, podrà presentar-se recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la seua notificació, de conformitat amb allò que disposat el Decret 60/1995, de 18 d'abril del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, l d'octubre de 1997.- El director general d'Interior: José López Garrido.